stanford-oval/wikipedia huggingface dataset:
לוק ויברט
דיסקוגרפיה > אלבומים

| שם | שם במה | תאריך פרסום | חברת תקליטים |
| --- | --- | --- | --- |
| Weirs | ויברט/סימונדס | 1993 | Rephlex |
| Phat Lab Nightmare | וואגון קרייסט | 1994 | Rising High |
| Throbbing Pouch | וואגון קרייסט | 1995 | Rising High |
| Drum 'n' Bass for Papa | פלאג | 1996 | Blue Planet |
| Big Soup | לוק ויברט | 1997 | Mo' Wax |
| Tally Ho! | וואגון קרייסט | 1998 | Astralwerks |
| Stop the Panic | לוק ויברט ובי.ג'יי קול | 2000 | Astralwerks |
| Musipal | וואגון קרייסט | 2001 | Ninja Tune |
| YosepH | לוק ויברט | 2003 | Warp |
| Kerrier District | Kerrier District | 2004 | Rephlex |
| Sorry I Make You Lush | וואגון קרייסט | 2004 | Ninja Tune |
| Lover's Acid | לוק ויברט | 2005 | Planet Mu |
| Amen Andrews Vs. Spac Hand Luke | אמן אנדרוז, ספאק הנד לוק | 2006 | Rephlex |
| Benefist | The Ace of Clubs | 2007 | First Cask |
| Chicago, Detroit, Redruth | לוק ויברט | 2007 | Planet Mu |
| Moog Acid | ז'אן ז'אק פרי ולוק ויברט | 2007 | Lo Recordings |
| Rodulate | ויברט/סימונדס | 2008 | Rephlex |
| Rhythm | ルーク・ヴァイバート (לוק ויברט ביפנית) | 2008 | Sound of Speed |
| We Hear You | לוק ויברט | 2009 | Planet Mu |
| Toomorrow | וואגון קרייסט | 2011 | Ninja Tune |
| Back On Time | פלאג | 2011 | BEAT Records |
| Ridmik | לוק ויברט | 2014 | Hypercolour |
| 4 | Kerrier District | 2015 | Hypercolour |
| Bizarster | לוק ויברט | 2015 | Planet Mu |
| Luke Vibert Presents UK Garave Vol. 1 | לוק ויברט | 2017 | Hypercolour Records |
| Smell The Urgency | בְּלוּק | 2017 | Besides Records |
| Sense The Urgency | בְּלוּק | 2019 | Ropeadope |
| Valvable | לוק ויברט | 2019 | I Love Acid |
| Luke Vibert Presents Amen Andrews | לוק ויברט | 2020 | Hypercolour Records |
| Luke Vibert Presents Modern Rave | לוק ויברט | 2020 | Hypercolour Records |
| Luke Vibert Presents Rave Hop | לוק ויברט | 2020 | Hypercolour Records |
| Recepticon | וואגון קרייסט | 2020 | People of Rhythm |
| GRIT | לוק ויברט | 2022 | Hypercolour Records |
דיסקוגרפיה > מיני אלבומים

| שם | שם במה | תאריך פרסום | חברת תקליטים |
| --- | --- | --- | --- |
| Sunset Boulevard EP | וואגון קרייסט | 1994 | Rising High |
| At Atmos EP | וואגון קרייסט | 1994 | Rising High |
| Rissalecki EP | וואגון קרייסט | חודש מרץ, 1995 | Rising High |
| Redone EP | וואגון קרייסט | חודש ספטמבר, 1996 | Rising High |
| A Polished Solid | לוק ויברט | 1995 | Mo' Wax |
| Me & Mr. Sutton | פלאג | חודש יולי, 1997 | Blue Planet |
| The Power of Love | וואגון קרייסט | 2 ליוני, 1998 | Astralwerks |
| Lovely | וואגון קרייסט | 25 לאוגוסט, 1998 | Astralwerks |
| '95-'99 | לוק ויברט | חודש יוני, 2000 | Planet Mu |
| Homewerk | לוק ויברט | 10 למאי, 2002 | Planet Mu |
| Shadows | וואגון קרייסט | 2004 | Ninja Tune |
| Sidthug | ספאק הנד לוק | 6 ליוני, 2006 | Rephlex |
| Moog Acid | ז'אן ז'אק פרי ולוק ויברט | 26 ליוני, 2006 | LoEB |
| Kerrier District 2 | Kerrier District | 11 ליולי, 2006 | Rephlex |
| Here It Comes EP | פלאג | 30 לנובמבר, 2006 | Rewind |
| Rubber Chunks EP | The Ace of Clubs | 4 ליוני, 2007 | First Cask |
| Mate Tron | לוק ויברט | 2 ליולי, 2007 | Planet Mu |
| Instant Vibe | Luke Warm | 21 לאפריל, 2014 | Blueberry Recordings |
| News of the World | אמן אנדרוז | 10 לנובמבר, 2014 | Blueberry Recordings |
| Turn EP | לוק ויברט | 19 לינואר, 2018 | People of Rhythm |
| Arcadia | לוק ויברט | 12 לאפריל, 2014 | De:tuned |
דיסקוגרפיה > אלבומי אוסף

| שם | שם במה | תאריך פרסום | חברת תקליטים |
| --- | --- | --- | --- |
| Drum 'N' Bass for Papa/Plug EP's 1, 2 & 3 | פלאג | 9 לספטמבר, 1997 | אינטרסקופ רקורדס |
| Nuggets: Luke Vibert's Selection | לוק ויברט | 7 לאוגוסט, 2001 | Lo Recordings |
| Further Nuggets | לוק ויברט | 20 למאי, 2002 | Lo Recordings |
| Luke Viberts Nuggets 3 | לוק ויברט | 14 לאוקטובר, 2013 | Lo Recordings |
דיסקוגרפיה > סינגלים

| שם | שם במה | תאריך פרסום | חברת תקליטים |
| --- | --- | --- | --- |
| "Plug 1 Visible Crater Funk" | פלאג | 1995 | Rising High |
| "Plug 2 Rebuilt Kev" | פלאג | 1995 | Rising High |
| "Plug 3 Versatile Crib Funk" | פלאג | 1995 | Rising High |
| "Do Unto Others" | לוק ויברט | 1997 | Mo' Wax |
| "Drum 'n' Bass 'n' Steel" | לוק ויברט ובי.ג'יי קול | 1 לנובמבר, 1999 | Law & Auder |
| "Spring Collection" | לוק ויברט ובי.ג'יי קול | 31 לאוקטובר, 2000 | Cooking Vinyl |
| "Receiver" | וואגון קרייסט | 20 לפברואר, 2001 | Ninja Tune |
| "Ataride/Tomorrow Acid" | וואגון קרייסט | 12 ליוני, 2001 | Ninja Tune |
| "Classid Trax" | The Ace of Clubs | 2002 | Paperplane |
| "Vol 01" | אמן אנדרוז | 12 לאוגוסט, 2003 | Rephlex |
| "Vol 02" | אמן אנדרוז | 9 לספטמבר, 2003 | Rephlex |
| "Vol 03" | אמן אנדרוז | 23 לספטמבר, 2003 | Rephlex |
| "Vol 04" | אמן אנדרוז | 12 לאוגוסט, 2003 | Rephlex |
| "Vol 05" | אמן אנדרוז | 4, נובמבר, 2003 | Rephlex |
| "Shadows" | וואגון קרייסט | 24 לאוגוסט, 2004 | Ninja Tune |
| "Lover's Acid" | לוק ויברט | 14, מרץ, 2005 | Planet Mu |
דיסקוגרפיה > רמיקסים

| שם השיר | שם במה | מקום הפרסום | תאריך הפרסום |
| --- | --- | --- | --- |
| "Vacuum Sucker" | וואגון קרייסט | Aural Expansion - Remixed Sheep | 1995 |
| "Turtle Soup (מיקס של וואגון קרייסט)" | וואגון קרייסט | DJ Food - Refried Food | 1996 |
| "The Lake Of Winter (מיקס של וואגון קרייסט)" | וואגון קרייסט | Nobukazu Takemura - Child's View Remix | 1996 |
| "The Perfect Drug (רמיקס של פלאג)" | פלאג | Nine Inch Nails - "The Perfect Drug" Versions | 1997 |
| "Radio Babylon (מיקס של לוק ויברט)" | לוק ויברט | Meat Beat Manifesto - Original Fire | 1997 |
| "Genius (מיקס של לוק ויברט)" | לוק ויברט | Pitchshifter - Genius Single | 1998 |
| "Tank (רמיקס של לוק ויברט)" | לוק ויברט | Cowboy Bebop Remixes: Music for Freelance | 1999 |
| "Shin Triad (מיקס של וואגון קרייסט)" | וואגון קרייסט | Squarepusher - Maximum Priest E.P. | 1999 |
| "Timing, Forget The Timing (רמיקס של Kerrier District)" | Kerrier District | Disco Club (Remix) | 2004 |
הערות שוליים

↑  Stuart Aitken, Stuart Aitken, Stuart Aitken (באנגלית)
↑  Simon Reynolds, ReynoldsRetro: kid606, ReynoldsRetro, ‏2019-08-18
↑  Miss Kittin - A Bugged Out Mix (באנגלית), נבדק ב-2022-07-30
↑  Miss Kittin - A Bugged Out Mix By Miss Kittin - ultratop.be, www.ultratop.be
↑  Club Review - I Love Acid - Disreputable Sources, disreputablesources.com, ‏2021-11-18 (באנגלית בריטית)
↑  I Love Acid, RA
↑  RA, Wagon Christ - Toomorrow, RA, ‏15 למרץ, 2011
↑  Luke Viberts Nuggets 3 | Lo Recordings (באנגלית אמריקאית)
| --- | --- |
בקרת זהויות :  BnF: cb139801211 (data)  GND: 135203880  ISNI: 0000 0000 8373 1087  LCCN: n2003082951  MusicBrainz: 0b59a279-54ef-4723-854e-a12b61e9581a  SNAC: w6b02v8m  VIAF: 37110336   WorldCat (עם VIAF): 37110336
לובופודיה

| לובופודיה |
| --- | --- |
 שחזור של Aysheaia
תקופה
מקמבריון תחתון עד קרבון פנסילבני PreЄ Є O S D C P T J K Pg N        המערכות נושאי ציפורניים, דובוני מים ופרוקי-רגליים שרדו עד ימינו
מיון מדעי
ממלכה:: בעלי חיים
קבוצה:: רב-תאיים אמיתיים
מערכה:: לובופודיה  ההגדרה המרחיבה כוללת את המערכות נושאי ציפורניים, דובוני מים ופרוקי-רגליים
שם מדעי
 Lobopodia ‏סנודגרס, 1938

שחזור של 3 מינים של הלוציגניה
מאובן של מיקרודיקטיון
לובופודיה (שם מדעי: Lobopodia, מיוונית עתיקה: λοβός (לובוס) בד, ποδός (פודוס) רגל) היא קבוצה המכילה מספר קבוצות של חסרי חוליות מפותחים שהתקיימו החל מהקמבריון ואולי שרדו עד היום (בהתאם לחלוקה). בעבר סברו שכל בני הקבוצה היו מינים ימיים שנכחדו והיו דמויי תולעים בעלי רגליים גוצות. הפרט בקבוצה מכונה לובופודיאן (Lobopodian).
היקף המושג לובופודיה משתנה ממחבר למחבר. ההגדרה המצמצמת ביותר שלו מתייחסת למערכת של טקסונים פנתרופודיים מהקמבריון שיש להם גפיים גמישות בלתי פרוקות, למשל Aysheaia, הלוצגניה (Hallucigenia) ו-Xenusion. הגדרה רחבה יותר של לובופודיה תכלול גם את המערכות הקיימות בימינו נושאי ציפורניים ודובוני מים. בהגדרה הרחבה ביותר הלובופודיה היא על-מערכה מונופילטית הכוללת את כל שלוש המערכות הפנתרופודיות.
המאובנים העתיקים ביותר והכמעט שלמים של לובופודיה מתוארכים לקמבריון תחתון. כמה מהם נתגלו בלאגרשטטן מהאורדוביק, הסילור והקרבון. חלקם בעלי חלקים קשים: טפרים, לוחיות שריון או קוצים המשתמרים בדרך כלל כמיקרו-מאובנים פחמניים או שהותמרו למינרלים בשכבות מהקמבריון.
טקסונים מייצגים

הסוגים הידועים ביותר כוללים לדוגמה את ה-Aysheaia, שמאובניהם התגלו בפצלי ברג'ס בקנדה והדומים לנושאי ציפורניים מודרניים, והלוציגניה (Hallucigenia) שמאובנים שלה התגלו באתר המאובנים בצ'נגג'יאנג ובפצלי ברג'ס. הטקסון האחרון שוחזר במקור עם רגליים דמוי כלונסאות הליכה ארוכים ובליטות גב בשרניות מסתוריות, ונחשב במשך תקופה ארוכה כדוגמה עיקרית לדרך שבה ערך הטבע ניסויים בעיצובי גוף המוזרים והמגוונים ביותר במהלך הקמבריון. עם זאת, תגליות נוספות הראו כי שחזור זה הציב את החיה במהופך: ההבנה ש"כלונסאות ההליכה" היו בעצם קוצים על גב היצורים הבהירה כי הבליטות הבשרניות על גב היו למעשה רגליים. שחזור שני זה החליף גם את מיקום הקצוות הקדמיים והאחוריים של היצור, מה שחקירה נוספת הראתה כשגויה. מחקר שפורסם ב-2014 הגיע למסקנה המבוססת על הטפרים של ההלוציגניה שהיא הייתה אב קדמון של נושאי הציפורניים המודרניים.
מיקרודיקטיון (Microdictyon) ואוניכודיקטיון (Onychodictyon) הם סוגים בולטים דומים להלוציגניה, אבל עם לוחיות דמויות רשת במקום קוצים. החברים בסוג זה גם הם מאבות נושאי הציפורניים ודובוני המים.
לטקסונים נוספים כדוגמת Luolishania ו-Ovatiovermis cribratusshows יש איברים משוכללים דמויי מניפה שכנראה יצרו "סלים" לסינון מזון.
מורפולוגיה

מרבית מיני הלובופודיה היו באורך של כמה סנטימטרים, אם כי אורכם של דובוני מים נע בין 0.1 ל-1.5 מילימטרים. גופם מורכב מטבעות, אף על פי שלעיתים קשה להבחין בהן, משום המרווח הקצר ביניהן (0.2 מילימטרים) והיותן שטוחות. בחתך רוחב היו המינים ורגליהם מעגליים. צורת רגליהם, המכונות לובופודים (lobopods), היא באופן כללי חרוטית ההולכת ומוצרת מהגוף ועד הקצוות בעלות הטפרים. הרגליים הארוכות והחסונות ביותר הן באמצע הגוף, כאשר אלו הסמוכות לראש ולזנב יותר דקות. הטפרים מקומרים מעט. אורכם יחסי לאורך הרגל אליה הם צמודים. העיניים דומות לעיניים של פרוקי-רגליים מודרניים כפי שהודגם ב-Miraluolishania haikouensis.
המעיים של מיני הלובופודיה יוצאי דופן בכך שהם ישרים, אחידים לכל אורכם, ולעיתים נשמרים במאובנים בשלושה ממדים. בכמה מהמאובנים המעיים היו מלאים בבוץ. המעיים בנויים מצינור מרכזי לאורך כל גוף הלובופודיאן, שכמעט ואינו משתנה ברוחבו, לפחות לא באופן שיטתי. הוא עשוי להיות מוקף בסעיפים (diverticulae, שלוחות חלולות) חוזרים ונשנים סדרתית דמוי כליה. בכמה מהמאובנים השתמרו המעיים של הלובופודיאן בשלושה ממדים. השתמרות זו לא התרחשה בשל תהליך התאבנות בזרחות (אנ') שבדרך כלל אחראי להשתמרות של מעיים בשלושה ממדים, מכיוון שתכולת הזרחה במעיים היא פחות מ-1%. המעיים מורכבים מקוורץ ומוסקוביט. רוחבם של המעיים של מינים השייכים לפריאפולידה משתנה לאורכם, והם רחבים ביותר במרכז הגוף. מיקומם בחלל הגוף מקובע באופן רופף כך שייתכן שהיו גמישים.
במינים הפרימיטיביים של הפריאפולידה ונושאי ציפורניים מודרניים יש שכבה של שרירים טבעתיים חיצוניים ושכבה פנימית של שרירים אורכיים. לנושאי ציפורניים יש שכבת ביניים שלישית של שרירים אלכסוניים שזורים בין שתי השכבות האחרות. אבל מערכת השרירים של מאובן לובופודיאן המכונה Tritonychus מדגימה תבנית הפוכה. השרירים החיצונים הם שרירים אורכיים והשכבה הפנימית בנויה משרירים טבעתיים.
מגוון

במהלך הקמבריון הפגינו מיני הלובופודיה רמה משמעותית של מגוון ביולוגי. לעומת זאת מהאורדוביק ומהסילור מוכרים רק מין אחד מכל תקופה, ועוד כמה מינים מהקרבון (מזון קריק). עובדה זו נובעת ממיעוט של לאגרשטטן יוצאי דופן במרבצים שאחרי הקמבריון.
פילוגנטיקה

לדעתו של הפלאונטולוג הבריטי גראהם באד (Graham Budd) מייצגת הלובופודיה שלב בסיסי שממנו צמחו המערכות נושאי ציפורניים ופרוקי-רגליים, כשהסוג Aysheaia מייצג את האב הקדמון, כשסוגים כדוגמת Kerygmachela ו-Pambdeleurion מייצגים שלב מעבר המוביל דרך מחלקת הדינוקרידידה למבנה הגוף של פרוקי-הרגליים.
באד רואה בתחילת השריון בלובופודיאנים משוריינים שנחשבו (בתחילה) כמקום חיבור לשרירים, כהתאמה לאפשר שליטה עדינה יותר בשרירים של הגפים הארוכות יותר הקיימות בקבוצה. להשקפתו של באד מייצגים לובופודיאנים משוריינים קלייד.
מחקרים מאוחרים יותר מראים שלשלוש המערכות הפנתרופודיות יש לובופודיאנים בקלייד שלהם. מכאן שלובופודיאנים הם פרפיליטיים, וכוללים את האב הקדמון המשותף של פרוקי-הרגליים, נושאי הציפורניים ודובוני המים.
לקריאה נוספת

GE Budd: ,,The morphology of Opabinia regalis and the reconstruction of the arthropod stem group. In: Lethaia. Volume 29, 1996, p. 1.
X. Hou, J. Bergström: Cambrian lobopodians - ancestors of extant onychophorans. In: Zoological Journal of the Linnean Society. Vol. 114, 1995, p. 3.
J. Monge-Najera: Phylogeny, biogeography and reproductive trends in the onychophora. In: Zoological Journal of the Linnean Society. Vol. 114, 1995, p. 21.
הערות שוליים

1 2  Haug, J. T.; Mayer, G.; Haug, C.; Briggs, D. E. G. (2012). "A Carboniferous Non-Onychophoran Lobopodian Reveals Long-Term Survival of a Cambrian Morphotype". Current Biology. 22 (18): 1673–1675. doi:10.1016/j.cub.2012.06.066. PMID 22885062.
↑  Snodgrass, R.E. 1938. Evolution of the Annelida, Onychophora, and Arthropoda. Smithsonian Miscellaneous Collections, 97(6): 1-159
↑  BUDD, G. E. 1998. The morphology and phylogenetic significance of ~Kerygmachela kierkegaardi~ Budd (Buen Formation, Lower Cambrian, N Greenland). Transactions of the Royal Society of Edinburgh: Earth Sciences, 89, 249–290.
↑  Caron, J. -B.; Smith, M. R.; Harvey, T. H. P. (2013). "Beyond the Burgess Shale: Cambrian microfossils track the rise and fall of hallucigeniid lobopodians". Proceedings of the Royal Society B: Biological Sciences. 280 (1767): 20131613. doi:10.1098/rspb.2013.1613. PMC 3735267. PMID 23902914.
↑  Topper, T. P.; Skovsted, C. B.; Peel, J. S.; Harper, D. A. T. (2013). "Moulting in the lobopodian Onychodictyonfrom the lower Cambrian of Greenland". Lethaia: n/a. doi:10.1111/let.12026.
↑  Gould, S.J. (1989). Wonderful Life: The Burgess Shale and the Nature of History. W.W. Norton & Company. Bibcode:1989wlbs.book.....G.
1 2  Smith, Martin R.; Ortega-Hernández, Javier (2014). "Hallucigenia's onychophoran-like claws and the case for Tactopoda" (PDF). Nature. 514 (7522): 363–366. Bibcode:2014Natur.514..363S. doi:10.1038/nature13576. PMID 25132546.
↑  MA, X., HOU, X. and BERGSTRÖM, J. 2009. Morphology of ~Luolishania longicruris~ (Lower Cambrian, Chengjiang Lagerstätte, SW China) and the phylogenetic relationships within lobopodians. Arthropod Structure & Development, 38, 271–291.
↑  "500-million year-old species offers insights into the lives of ancient legged worms".
↑  Jianni Liu; Degan Shu; Jian Han; Zhifei Zhang; Xingliang Zhang (2006). "A large xenusiid lobopod with complex appendages from the Lower Cambrian Chengjiang Lagerstätte" (PDF). Acta Palaeontol. Pol. 51 (2): 215–222.
↑  Onychophoran-like musculature in a phosphatized Cambrian lobopodian
↑  Whittle, R. J.; Gabbott, S. E.; Aldridge, R. J.; Theron, J. (2009). "An Ordovician Lobopodian from the Soom Shale Lagerstätte, South Africa". Palaeontology. 52 (3): 561–567. doi:10.1111/j.1475-4983.2009.00860.x.
מבט מלמעלה על Kerygmachela
לסביות והומואים למען הכורים

| --- | --- |


 מדינה:  הממלכה המאוחדת 
 מטה הארגון:  Gay's The Word 
 מייסדים:  Mark Ashton 
 תקופת הפעילות:  30 ביוני 1984 – הווה (40 שנה) 
 lgsm.org
 
לסביות והומואים למען הכורים (באנגלית: Lesbians and Gays Support the Miners או LGSM) היה ארגון של לסביות והומואים שתמך בשביתת הכורים בבריטניה בשנים 1985-1984. בשיאו, מנה הארגון 11 תאים ברחבי בריטניה.
היסטוריה

ב-24 באוקטובר 1984, בעיצומה של שביתת הכורים בבריטניה, הקפיאה ממשלתה של ת'אצר את קרנות איגוד הכורים הלאומי (National Union of Mineworkers (Great  Britain)) כך שלא יוכלו לשמש לתמיכה כספית בשובתים. ההקפאה עודדה קבוצות רבות שתמכו בכורים לחבור ישירות לקהילות כורים ברחבי בריטניה, סקוטלנד וויילס. על רקע זה, מארק אשטון (Mark Ashton), פעיל בקהילה הגאה וחבר המפלגה הקומוניסטית של בריטניה, ייסד יחד עם מספר חברים את ארגון הלסביות וההומואים למען הכורים. חברי הארגון גייסו כספים עבור הכורים במהלך מצעד הגאווה בלונדון בשנת 1984, ובהמשך חברו למספר קהילות כורים בדרום ויילס.
בנובמבר 1984 התפצלה מהארגון קבוצת נשים לסביות שייסדו את ארגון הלסביות נגד סגירת מכרות (LAPC). למרות זאת, מספר נשים לסביות המשיכו להיות פעילות בארגון הלסביות וההומואים למען הכורים.
במהלך פעילותו גייס הארגון כ-20 אלף ליש"ט למען משפחות הכורים השובתות, מתוכם כ-11 אלף ליש"ט גייס תא הארגון בלונדון. ב-10 בדצמבר 1984 קיים הארגון את אירוע ההתרמה הגדול ביותר שלו תחת הכותרת "מכרות וסוטים", שם שנלקח מתוך כתבה על הארגון בעיתון הסאן. באירוע הופיעה שלישיית ברונסקי ביט והזמר ג'ימי סאמרוויל.
השפעה

בעקבות פעילות הארגון, נוצרה ברית בין קהילת הלהט"ב לבין ארגוני עובדים רבים ברחבי בריטניה. בשנת 1985, מצעד הגאווה בלונדון הובל על ידי פעילי לסביות והומואים למען הכורים, שצעדו יחד עם כורים רבים שהגיעו להביע את תמיכתם בזכויות להט"ב. בנוסף, בוועידת מפלגת הלייבור הבריטית בבורנמות' בשנת 1985 עברה החלטה לפיה המפלגה תתמוך בזכויות להט"ב. ההחלטה התקבלה בעקבות הצבעת חברי איגוד הכורים הלאומי פה אחד בעדה. ארגוני הכורים נכללו גם בין בני הברית הבולטים של קהילת הלהט"ב הבריטית במאבקה נגד סעיף 28.
מורשת

סיפור המאבק של קבוצת LGSM הלונדונית ושיתוף הפעולה עם הכורים הוולשים עובד לסרט ב-2014, בשם "גאווה", בבימויו של מתיו וורכוס. מספר חברי הארגון השתתפו בהפקת הסרט.
ב-2015, שנה לאחר יציאת הסרט לאקרנים, חברי הארגון שנותרו בחיים קיימו אירוע לציון 30 שנה למאבק, כהתרמה למען המלחמה ב-HIV/AIDS. הקבוצה נבחרה להוביל את מצעד הגאווה בברמינגהאם באותה שנה, כאות כבוד לתרומתם ההיסטורית. הקבוצה התבקשה להוביל גם את הצעדה בלונדון, אך סירבו לאחר שמארגני הצעדה לא הסכימו שיצעדו לצידם קבוצות תומכות, כמו נציגי איגודי העובדים, ובמקום זאת צעדו במיקום מרוחק יותר יחד עם הקבוצות הסולידריות.
הערות שוליים

↑  הסרט 'גאווה': כשהוורוד היה אדום אורי וולטמן, המפלגה הקומוניסטית הישראלית, 21 בדצמבר 2014.
↑  "Groups who inspired Pride film reunite after 30 years". BBC News. 15 במרץ 2015. {{cite news}}:  (עזרה).
↑  Tabberer, Jamie (17 במרץ 2015). "Lesbians and Gays Support the Miners to lead this year's Birmingham Pride march". Gay Star News. {{cite news}}:  (עזרה)
↑  Payton, Naith (24 במאי 2015). "Lesbians and Gays Support the Miners to lead this year's London Pride". PinkNews. {{cite news}}:  (עזרה)
↑  Conway, Terry (8 ביוני 2015). "Pride 2015 and Lesbians and Gays Support the Miners". Left Unity. {{cite news}}:  (עזרה)
חברי קבוצת LGSM בכנס בשנת 2015
לובומיר מוראבצ'יק

לובומיר מוראבצ'יק (בסלובקית: Ľubomír Moravčík; נולד ב-22 ביוני 1965 בניטרה) הוא כדורגלן ומאמן עבר סלובקי ששיחק בעמדת הקשר, וכיום עוזר מאמן קבוצת לוקומוטיבה זבולן.
מוראבצ'יק החל את הקריירה במדי ניטרה בליגת העל הצ'כוסלובקית, משם המשיך לליגות הבכירות בצרפת, בגרמניה, בסקוטלנד וביפן. במהלך הקריירה זכה בשני תוארי אליפות סקוטלנד ובגביע הסקוטי עם סלטיק.
למוראבצ'יק הייתה קריירה בינלאומית בשתי נבחרות שונות. לפני פירוק צ'כוסלובקיה ב-1993, שיחק מוראבצ'יק בנבחרת צ'כוסלובקיה. הוא ייצג אותה במונדיאל 1990 ובסך הכול רשם במדיה 42 הופעות, בהן כבש שישה שערים. לאחר מכן המשיך לייצג את נבחרת סלובקיה, במדיה כבש שישה שערים ב-38 הופעות.
לאחר הפרישה המשיך לקריירת אימון קצרה במולדתו, וכיום הוא סגן נשיא התאחדות הכדורגל הסלובקית.
קריירת משחק

מוראבצ'יק החל את הקריירה בקבוצת הנוער של ניטרה מעיר הולדתו. בעונת 1983/1984 החל לשחק בקבוצה הבוגרת של המועדון בליגת העל הצ'כוסלובקית ורשם תשע הופעות ליגה, אך בסיום העונה ירדה קבוצתו לליגת המשנה. מוראבצ'יק בילה עם קבוצתו שנתיים בליגה השנייה בטרם הצליחה הקבוצה לחזור לליגה הבכירה, ועד אז כבר היה לשחקן הרכב חשוב הוא שיחק בקבוצה עוד ארבע עונות בליגה הבכירה. בעונתו האחרונה בקבוצה, עונת 1989/1990, קבע מוראבצ'יק שיא הבקעות אישי לעונה, עם 14 שערי ליגה.
העונה המוצלחת בניטרה וההופעה במונדיאל 1990 עם צ'כוסלובקיה, זיכתה את מוראבצ'יק בחשיפה ובהתעניינות מליגות בכירות באירופה, ולקראת עונת 1990/1991 חתם מוראבצ'יק בסנט אטיין הצרפתית. מוראבצ'יק היה לשחקן הרכב קבוע בקבוצה, ועל אף חוסר ההצלחה הקבוצתית היה מוראבצ'יק לאחד מהזרים הבולטים בליגה הצרפתית. בשנת 1992 אף זכה בתואר כדורגלן השנה בצ'כוסלובקיה, בפעם האחרונה בה חולק התואר. מוראבצ'יק שיחק בקבוצה במשך שש עונות, שבסיומן נשרה הקבוצה לליגת המשנה. בסך הכול בשש עונות רשם מוראבצ'יק 197 הופעות ליגה, בהן כבש 31 שערים.
ירידת הליגה של סנט אטיין הובילה אותה לסכנה כלכלית. הקבוצה לא יכולה הייתה לעמוד בחוזים הכבדים של שחקניה הבכירים, ובהם מוראבצ'יק, ולכן נשאר מוראבצ'יק בליגה הבכירה כשעבר לקבוצת בסטיה. מוראבצ'יק שיחק בקבוצה במשך שתי עונות, כשבמהלך עונת 1997/1998, עונתו השנייה בקבוצה, סבל משבר ברגלו שהשבית אותו לתקופה ארוכה מהמגרשים, ובסך הכול רשם באותה העונה 12 הופעות ליגה בלבד.
לקראת עונת 1998/1999, ובתום שמונה עונות בליגה הצרפתית, עבר מוראבצ'יק לבונדסליגה כשחתם במדי דיסבורג. הוא התקשה להשתלב בקבוצתו החדשה, ובנובמבר 1998, חודשים ספורים לאחר הגעתו, עבר לסלטיק הסקוטית תמורת סכום של כ-300 אלף ליש"ט. מי שהחתימו בקבוצה היה מאמנה החדש ומאמנו לשעבר בנבחרת, יוזף ונגלוש. הוא ערך את הופעת הבכורה שלו ב-7 בנובמבר מול דנדי, ושלושה שבועות אחר כך כבש את צמד שעריו הראשונים, בניצחון קבוצתו 5-1 על גלאזגו ריינג'רס במשחק הדרבי של גלאזגו. בעונת 1999/2000, תחת המאמן קני דלגליש, זכה מוראבצ'יק בתואר הראשון בקריירה שלו, גביע הליגה הסקוטית, כשפתח בהרכב קבוצתו בניצחון 2-0 בגמר על אברדין.
עונת השיא של מוראבצ'יק מבחינת קבוצתית הייתה עונת 2000/2001, תחת המאמן מרטין אוניל, אז זכתה סלטיק בטרבל המקומי. מוראבצ'יק כבש תשעה שערים ב-27 הופעות ליגה בדרך לזכייה באליפות, פתח בהרכב אך הוחלף לאחר פחות מעשרים דקות בגמר הגביע הסקוטי בו גברה סלטיק 3-0 על היברניאן, ופתח גם בניצחון 3-0 בגמר גביע הליגה על קילמרנוק. באותה שנה זכה בתואר כדורגלן השנה בסלובקיה. עונה אחר כך זכה עם סלטיק באליפות נוספת, שנייה ברצף. בסך הכול ערך מוראבצ'יק 94 הופעות ליגה בסלטיק, בהן כבש 29 שערים.
בשנת 2002 עבר מוראבצ'יק לג'ף יונייטד מליגת העל היפנית. הוא הספיק לערוך שבע הופעות ליגה במדי הקבוצה, בטרם פרש ממשחק פעיל בגיל 37.
לאחר פרישתו ממשחק פיתח מוראבצ'יק קריירת אימון קצרה, שכללה קדנציות קצרות במ.פ.ק. רוז'ומברוק ובזלאטה מוראבצה מהליגה הסלובקית, ובתווך קדנציה של שלוש שנים בנבחרת סלובקיה עד גיל 16.
קריירת משחק > קריירה בינלאומית > נבחרת צ'כוסלובקיה

מוראבצ'יק החל את דרכו בנבחרת צ'כוסלובקיה תחת המאמן יוזף מסופוסט, בניצחון 2-0 על ויילס ב-11 בנובמבר 1987. היה זה המשחק שנעל את טורניר מוקדמות יורו 1988 עבור צ'כוסלובקיה, שכשלה להעפיל לטורניר. מוראבצ'יק נטל חלק פעיל במוקדמות מונדיאל 1990 תחת המאמן יוזף ונגלוש. במהלך הטורניר אף כבש את שערו הראשון בנבחרת, בניצחון 3-0 על שווייץ ב-25 באוקטובר 1989.
לאחר שערך שש הופעות במהלך טורניר המוקדמות, זומן מוראבצ'יק לסגל צ'כוסלובקיה לקראת מונדיאל 1990 באיטליה. מוראבצ'יק פתח בהרכב נבחרתו בכל משחקי שלב הבתים, שהסתיימו עם ניצחונות 5-1 על ארצות הברית ו-1-0 על אוסטריה, ובהפסד 2-0 למארחת איטליה. מוראבצ'יק נותר שחקן הרכב גם בשלבי הנוק-אאוט. הוא פתח בניצחון 4-1 על קוסטה ריקה בשמינית הגמר ובהפסד 1-0 ברבע הגמר מול גרמניה המערבית, במהלכו אף הורחק בכרטיס צהוב שני בדקה השבעים.
מוראבצ'יק הוסיף לייצג את צ'כוסלובקיה עד לפירוקה, ובמהלך זמן זה כשל להעפיל עמה שנית לטורניר משמעותי. הוא כבש שלושה שערים בשש הופעות במוקדמות יורו 1992, ושער אחד בתשע הופעות במסגרת מוקדמות מונדיאל 1994, הטורניר האחרון של הנבחרת המאוחדת של צ'כוסלובקיה.
עד לפירוק הנבחרת בעקבות פירוק צ'כוסלובקיה ב-1993, עמד מאזנו של מוראבצ'יק על 42 הופעות ושישה שערים במדי הנבחרת.
קריירת משחק > קריירה בינלאומית > נבחרת סלובקיה

הקריירה הבינלאומית של מוראבצ'יק נמשכה במדי סלובקיה, תחת המאמן שהעניק לו את ההזדמנות במונדיאל, יוזף ונגלוש. את הופעת הבכורה שלו בנבחרת החדשה ערך בניצחון 2-1 על מלטה במשחק ידידות שהתקיים ב-30 במרץ 1994. את שערו הראשון במדי סלובקיה כבש כבר בהופעתו השנייה, שהתקיימה פחות מחודש אחר כך ובה ניצחה סלובקיה 4-1 את קרואטיה.
מוראבצ'יק נטל חלק בכל עשרת משחקיה של סלובקיה במוקדמות יורו 1996. במהלך הטורניר כבש מוראבצ'יק שער אחד, בשוויון 2-2 מול ישראל באצטדיון רמת גן. בשנותיה הראשונות כשלה הנבחרת הסלובקית להעפיל לטורנירים משמעותיים, ומוראבצ'יק נטל חלק בניסיונותיה הכושלים להעפיל ממוקדמות מונדיאל 1998, מוקדמות יורו 2000 ומוקדמות מונדיאל 2002. משחקו האחרון במדי סלובקיה נערך במסגרת מוקדמות המונדיאל, בשוויון 0-0 מול שוודיה ב-11 באוקטובר 2000. בסך הכול לזכותו של מוראבצ'יק 38 הופעות במדי סלובקיה, בהן כבש שישה שערים.
הקריירה הבינלאומית של מוראבצ'יק הסתכמה בשמונים הופעות בינלאומיות, בהן כבש 12 שערים.
תארים

גביע האינטרטוטו: 1997
אליפות סקוטלנד (2): 2000/2001, 2001/2002
הגביע הסקוטי: 2000/2001
גביע הליגה הסקוטית (2): 1999/2000, 2000/2001
כדורגלן השנה בצ'כוסלובקיה: 1992
כדורגלן השנה בסלובקיה: 2001